**Anders Gabriel Carlsson** (s. 2. tammikuuta 1997 Örebro, Ruotsi) on ruotsalainen jääkiekkopuolustaja, joka pelaa Ruotsin pääsarjassa SHL-joukkue Växjö Lakers HC:ssa. Washington Capitals varasi hänet ensimmäisellä kierroksella 29. pelaajana NHL:n varaustilaisuudessa 2015. Elite Prospects -sivuston mukaan Carlsson on isokokoinen puolustava puolustaja, jonka vahvuuksiin kuuluu pelinavaaminen, pelikäsitys, liike ja alivoimapelaaminen. Hän ei ole kovin hyvä hyökkäyspäässä, eikä tee paljon tehopisteitä, vaikka Carlssonilla on potentiaalia kehittyä sillä osa-alueella.

Ura
---

### Seuraura

Carlsson on Örebro HK:n kasvatti. Hän toimi kaudella 2012–2013 seuran U16-junioreiden kapteenina. Carlsson siirtyi seuraavaksi kaudeksi 2013–2014 Linköpings HC:n J18-junioreihin. Hän oli J18 Elitissä Linköpingin tehokkain puolustaja tehoilla 2+12=14 ja Carlsson jakoi joukkueen sisäisen tehotilaston voiton Philip Rondahlin kanssa lukemalla +31. Hän voitti kauden päätteeksi J18 Allsvenskanin hopeaa.

Kaudella 2014–2015 Carlsson debytoi Linköpingin SHL-joukkueessa, jonka vakiokokoonpanoon hän nousi loppukaudesta. Carlsson teki SHL-debyyttinsä 20. helmikuuta 2015 MODO:a vastaan. Hän pelasi kauden aikana kaikkiaan seitsemän runkosarjaottelua tehden kaksi syöttöpistettä sekä kymmenen playoff-ottelua tehden yhden syöttöpisteen. Carlsson pelasi samalla kaudella myös Linköpingin J20-junioreissa voittaen J20 SuperElitin pronssia sekä J18-junioreissa tulleen valituksi J18 Allsvenskanin parhaaksi puolustajaksi. Huhtikuussa 2015 hän teki kaksivuotisen SHL-sopimuksen Linköpingin kanssa.

Columbus Blue Jackets varasi Carlssonin ensimmäisellä kierroksella 29. pelaajana NHL:n varaustilaisuudessa 2015. Varsinaisella SHL:n tulokaskaudellaan 2015–2016 hän teki 45 runkosarja- ja kuudessa playoff-ottelussa tehot 1+8=9. Carlsson teki ensimmäisen SHL-maalinsa 29. lokakuuta 2015 Djurgårdens IF:ää vastaan. Huhtikuussa 2016 hän teki kolmivuotisen tulokassopimuksen Blue Jacketsin kanssa. Carlsson siirtyi kaudeksi 2016–2017 vielä lainalle Linköpingiin.

SHL-kauden päätyttyä, maaliskuun 2017 lopulla Carlsson siirtyi amatööritry-out -sopimuksella AHL-joukkue Cleveland Monstersin vahvuuteen. Carlsson pelasi siellä kolme runkosarjaottelua tehden yhden syöttöpisteen, kunnes hänet nostettiin Blue Jacketsin NHL-joukkueeseen. Carlsson teki NHL-debyyttinsä runkosarjan toiseksi viimeisellä kierroksella 8. huhtikuuta 2017 vieraissa Philadelphia Flyersia vastaan. Hän sai ottelussa jääaikaa 19.15 minuuttia. Carlsson keräsi kuitenkin myös varsin heikon teholukeman –3. Hän pelasi loppukaudella 2016–2017 NHL:ssä kaikkiaan kaksi runkosarja- ja viisi playoff-ottelua ilman tehopisteitä.

Syksyn 2017 harjoitusleirin päätteeksi Carlsson otti paikan Blue Jacketsin NHL-kauden 2017–2018 avauskokoonpanosta.

### Maajoukkueura

Carlsson pelasi alle 20-vuotiaiden MM-kilpailuissa vuosina 2016 ja 2017 sekä alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014. Carlsson pelasi myös World U-17 Hockey Challengessa vuonna 2014. Yhteensä hän on pelannut sekä 31 nuorten että poikien maaottelua.

Muuta
-----

Carlssonin isoveli Gustav pelaa puolustajana Hockeyettan-joukkue HC Dalenissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Linköpings HC | SHL | 7 | 0 | 2 | 2 | 0 | 10 | 0 | 1 | 1 | 2 | U18 | 5 | 0 | 0 | 0 | 2 |
| 2015–2016 | Linköpings HC | SHL | 45 | 1 | 8 | 9 | 2 | 6 | 0 | 0 | 0 | 0 | JMM | 7 | 0 | 3 | 3 | 8 |
| 2016–2017 | Linköpings HC | SHL | 40 | 2 | 2 | 4 | 6 | 6 | 0 | 0 | 0 | 0 | JMM | 6 | 0 | 2 | 2 | 0 |
|  | Columbus Blue Jackets | NHL | 2 | 0 | 1 | 1 | 0 | 5 | 0 | 0 | 0 | 0 |
|  | Cleveland Monsters | AHL | 3 | 0 | 1 | 1 | 2 | – | – | – | – | – |
| 2017–2018 | Cleveland Monsters | AHL | 33 | 2 | 3 | 5 | 14 | – | – | – | – | – |
|  | Columbus Blue Jackets | NHL | 14 | 0 | 2 | 2 | 4 | – | – | – | – | – |
| 2018–2019 | Cleveland Monsters | AHL | 67 | 2 | 10 | 12 | 14 | 8 | 0 | 3 | 3 | 2 |
|  | Columbus Blue Jackets | NHL | 1 | 0 | 0 | 0 | 2 | – | – | – | – | – |
| 2019–2020 | Cleveland Monsters | AHL | 41 | 2 | 10 | 12 | 14 | – | – | – | – | – |
|  | Columbus Blue Jackets | NHL | 6 | 0 | 0 | 0 | 2 | – | – | – | – | – |
| 2020–2021 | Columbus Blue Jackets | AHL | 14 | 1 | 3 | 4 | 4 | – | – | – | – | – |
| 2021–2022 | Columbus Blue Jackets | NHL | 38 | 2 | 7 | 9 | 10 | – | – | – | – | – |
|  | Cleveland Monsters | AHL | 2 | 0 | 2 | 2 | 0 | – | – | – | – | – |
| 2022–2023 | Hershey Bears | AHL | 59 | 1 | 14 | 15 | 44 | 20 | 0 | 2 | 2 | 8 |
|  | Washington Capitals | NHL | 6 | 0 | 2 | 2 | 0 | – | – | – | – | – |
| 7 kautta | yhteensä | NHL | 81 | 3 | 15 | 18 | 22 | 5 | 0 | 0 | 0 | 0 |
| 6 kautta | yhteensä | AHL | 205 | 7 | 40 | 47 | 88 | 28 | 0 | 5 | 5 | 10 |
| 3 kautta | yhteensä | SHL | 92 | 3 | 12 | 15 | 22 | 22 | 0 | 1 | 1 | 2 |

Lähteet
-------

* Gabriel Carlsson The Internet Hockey Databasessa (englanniksi)
* Gabriel Carlsson Legends of Hockey -sivustolla (englanniksi)
* Gabriel Carlsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Gabriel Carlsson *Elite Prospects*. Everysport Media Group AB.  (englanniksi)
2. ↑  Larsson, Carl: HG på HM: Linköping  9.7.2013. Hockeymagasinet.com. Viitattu 5.7.2015. (ruotsiksi)
3. ↑  Micflikiers sköna måljubel *Corren.se*.  20.2.2015. Norrköpings Tidningar AB.  Arkistoitu 8.3.2016. Viitattu 5.1.2016. (ruotsiksi)
4. ↑  Pettersson, Gustaf: Sex spelare klara för LHC A-lag *lhc.eu*.  17.4.2015. Linköping Hockey Club AB.  Arkistoitu 5.3.2016. Viitattu 5.7.2015. (ruotsiksi)
5. ↑  Blue Jackets sign 2015 first-round pick Gabriel Carlsson  19.4.2016. COLUMBUS, OHIO:  Columbus Blue Jackets. Viitattu 18.10.2017. (englanniksi)
6. ↑  Jackets assign Gabriel Carlsson to Cleveland Monsters  30.3.2017. COLUMBUS, OHIO:  Columbus Blue Jackets. Viitattu 18.10.2017. (englanniksi)
7. ↑  Columbus Blue Jackets – Philadelphia Flyers – April 8th, 2017 *NHL.com*.  8.4.2017. National Hockey League. Viitattu 18.10.2017. (englanniksi)